Άντονι Χόπκινς

Ο Σερ Φίλιπ Άντονι Χόπκινς (αγγλ.: Sir Philip Anthony Hopkins, 31 Δεκεμβρίου 1937) είναι Ουαλός πολυβραβευμένος ηθοποιός της μεγάλης οθόνης και του θεάτρου. Είναι Αμερικανός πολίτης από τις 12 Απριλίου 2000. Για την ενσάρκωση του Χάνιμπαλ Λέκτερ στην ταινία Η σιωπή των αμνών, ενός από τους διασημότερους “κακούς” της ιστορίας του κινηματογράφου, τιμήθηκε το 1991 με Βραβείο Όσκαρ Α' Ανδρικού Ρόλου. Στις πιο αξιομνημόνευτες ταινίες της φιλμογραφίας του ανήκουν οι εξής: Το Λιοντάρι τον Χειμώνα (1968), Ο Άνθρωπος Ελέφαντας (1980), Δράκουλας (1992), Τα απομεινάρια  μιας μέρας (1993) και Nixon (1996). Χρίσθηκε ιππότης από την Βασίλισσα Ελισάβετ Β' το 1993 και αποτελεί μέλος της Βρετανικής Ακαδημίας των Τεχνών Κινηματογράφου και Τηλεόρασης από το 2008.

 Βιογραφικά στοιχεία 
 Νεανικά χρόνια 
Ο Χόπκινς γεννήθηκε στο Μάργκαμ, Πόρτ Τάλμποτ, της Ουαλίας. Είναι γιος της Μύριελ Ανν (πατρικό όνομα Γιέιτς) και του Ρίτσαρντ Άρθουρ Χόπκινς, φούρναρη στο επάγγελμα.Όπως αποκάλυψε ο ίδιος σε συνέντευξη στο Inside the Actors Studio, 2007 Η μητέρα του είναι μακρινή συγγενής του Ιρλανδού ποιητή Γουίλιαμ Μπάτλερ Γέιτς. Δεν είχε ιδιαίτερα καλές επιδόσεις στο σχολείο. Όντας μοναχικός στο χαρακτήρα και έχοντας δυσλεξία, αποφάσισε πως θα εκφραζόταν καλύτερα δια μέσου των τεχνών, ζωγραφίζοντας ή παίζοντας πιάνο, αντί να απορροφηθεί με σπουδές. Το 1949, και για να του επιβληθεί κάποια πειθαρχία, οι γονείς του επέμειναν να γραφτεί στο Jones' West Monmouth Boys' School στο Πόντυπουλ, στην Ουαλία. Φοίτησε εκεί για πέντε εξάμηνα και κατόπιν στο Cowbridge Grammar School, στο Κάουμπριτζ της Ουαλίας.

Τον Χόπκινς ενθάρρυνε να ασχοληθεί με την ηθοποιία ο συμπατριώτης του Ρίτσαρντ Μπάρτον, με τον οποίο είχε μια σύντομη γνωριμία σε ηλικία 15 ετών. Έτσι φοίτησε στο Welsh College of Music and Drama στο Κάρντιφ, από όπου και αποφοίτησε το 1957. Αφού υπηρέτησε τη στρατιωτική του θητεία για δύο χρόνια, μετακόμισε στο Λονδίνο, όπου και σπούδασε στη Βασιλική Ακαδημία της Δραματικής Τέχνης.

 Καριέρα 
Το 1965, μετά από μερικά χρόνια σε διάφορους θιάσους, τον ξεχώρισε ο Σερ Λόρενς Ολίβιε, που τον προσκάλεσε στο Βασιλικό Εθνικό Θέατρο. Ο Χόπκινς έγινε αντικαταστάτης του Ολίβιε, και έπαιξε στη θέση του όταν ασθένησε από σκωληκοειδίτιδα κατά τη διάρκεια μιας παραγωγής του έργου The Dance of Death του Αυγούστου Στρίνμπεργκ. Ο Ολίβιε αργότερα, στα απομνημονεύματά του με τίτλο Εξομολογήσεις ενός Ηθοποιού, σημειώνει: «Ένας πολλά υποσχόμενος νεαρός ηθοποιός στο θίασο που ονομαζόταν Άντονι Χόπκινς με αντικαθιστούσε και διεκπεραίωσε το ρόλο του Έντγκαρ σαν γάτος με ένα ποντίκι ανάμεσα στα δόντια». 

Παρά την επιτυχία του στο Εθνικό Θέατρο, ο Χόπκινς κουράστηκε να επαναλαμβάνει τον ίδιο ρόλο κάθε βράδυ και επιθύμησε να εμφανιστεί στον κινηματογράφο. Το 1968, κέρδισε την ευκαιρία του στην ταινία Το Λιοντάρι του Χειμώνα, όπου υποδύθηκε το Ριχάρδο τον Λεοντόκαρδο, στο πλάι των Πήτερ Ο' Τουλ, Κάθριν Χέπμπορν και του Τίμοθυ Ντάλτον, αρκετά προτού ενσαρκώσει τον Τζέιμς Μποντ, στο ρόλο του Φιλίππου Β' της Γαλλίας.

Παρόλο που ο Χόπκινς συνέχισε να εμφανίζεται στο θέατρο, σταδιακά απομακρύνθηκε από αυτό με κατεύθυνση την τηλεόραση και τον κινηματογράφο. Έκανε το ντεμπούτο του στη μικρή οθόνη το 1967 στην παραγωγή του BBC A Flea in Her Ear. Από τότε ευτύχησε να έχει μια μακρά καριέρα, κερδίζοντας μια σειρά από σημαντικά βραβεία. Ο Χόπκινς έλαβε τους τιμητικούς τίτλους Commander of the British Empire (CBE) το 1987 και Knight Bachelor το 1993 (έγινε δηλαδή Ιππότης του Τάγματος της Βρετανικής Αυτοκρατορίας, με άλλα λόγια Σερ).Επίσημη ανακοίνωση της ιπποσύνης. The London Gazette, 23 Απριλίου 1993. Το 1996, ο Χόπκινς έγινε επίτιμο μέλος του Πανεπιστημίου της Ουαλίας (University of Wales), στο Λάμπετερ.

Ο Χόπκινς έχει δηλώσει πως ο ρόλος του Μπερτ Μανρώ, τον οποίο και υποδύθηκε στην ταινία του 2005, The World's Fastest Indian, αποτελεί τον αγαπημένο του. Επίσης πως αποτέλεσε τον ευκολότερο ρόλο που υποδύθηκε καθώς μοιράζεται μαζί του την ίδια φιλοσοφία ζωής.<ref>{{cite web | url=http://www.solarnavigator.net/films_movies_actors/the_worlds_fastest_indian.htm| publisher=Solarnavigator.net | title=The World's Fastest Indian| accessdate=2007-05-21}}</ref>

Το 1996, σκηνοθέτησε την πρώτη του ταινία, August, μια διασκευή του Θείου Βάνια, του Άντον Τσέχοφ. Το πρώτο του σενάριο, ένα πειραματικό δράμα με τίτλο Slipstream, το οποίο επίσης σκηνοθέτησε και έντυσε μουσικά, έκανε πρεμιέρα στο Φεστιβάλ Κινηματογράφου Σάντανς για το έτος 2007.

Το 2006, ο Χόπκινς τιμήθηκε με το Βραβείο Σεσίλ ντε Μιλ στην απονομή των Χρυσών Σφαιρών για τη δια βίου προσφορά του στον κινηματογράφο. Το 2008 έγινε μέλος της Βρετανικής Ακαδημίας Κινηματογράφου (Bafta Fellowship Award). Από τις 24 Σεπτεμβρίου 2003 έχει δικό του αστέρι στη Λεωφόρο της Δόξας στο Χόλυγουντ.

 Προσωπική Ζωή 
Ο Χόπκινς κατοικεί μόνιμα στις Ηνωμένες Πολιτείες. Μετανάστευσε στη χώρα μία φορά το 1970 επιθυμώντας να ακολουθήσει καριέρα στον κινηματογράφο, μα επέστρεψε στη Βρετανία στα τέλη της δεκαετίας του 1980. Ωστόσο, επέστρεψε στις ΗΠΑ μετά τις επιτυχίες που είχε κατά τη δεκαετία του 1990. Έλαβε και την υπηκοότητα στις 12 Απριλίου 2000 την οποία και γιόρτασε με ένα ταξίδι 3.000 μιλίων κατά μήκος της χώρας.

Ο Χόπκινς παντρεύτηκε τρεις φορές. Οι πρώτες δυο σύζυγοί του ήταν οι Πετρονέλλα Μπάρκερ (1967-1972) και Τζένιφερ Λύντον (1973-2003). Τώρα είναι παντρεμένος με την Κολομβιανή Στέλλα Άρρογεϊβ. Έχει μια κόρη από τον πρώτο του γάμο, την Άμπιγκεϊλ Χόπκινς (γεννημένη το 1967), ηθοποιό και τραγουδίστρια.

Υποστήριξε κατά καιρούς πολλές φιλανθρωπικές εκδηλώσεις, με αξιοσημείωτες τις προσπάθειές του για τη διατήρηση του Εθνικού Πάρκου Snowdonia. Ήταν επίσης επίτιμος καλεσμένος στο Γκαλά Συγκέντρωσης Χρημάτων για Γυναίκες σε Αποθεραπεία, ενός μη κερδοσκοπικού οργανισμού με έδρα τη Βενετία και την Καλιφόρνια, που παρέχει βοήθεια σε γυναίκες που βρίσκονται σε απεξάρτηση από διάφορες ουσίες. Είναι επίσης εθελοντής διδάσκων στη Σχολή Υποκριτικής Ράσκιν στη Σάντα Μόνικα της Καλιφόρνια, όπου και διαμένει. Είναι ακόμη επιφανές μέλος της Greenpeace και στις αρχές του 2008 πρωταγωνίστησε σε τηλεοπτικό σποτ, εκφράζοντας ανησυχίες για τη μαζική αλιεία φαλαινών που πραγματοποιεί η Ιαπωνία.

Ο Χόπκινς υπήρξε στο παρελθόν αλκοολικός Guardian Unlimited: A dark and stormy knight, έχοντας απεξαρτητοποιηθεί από το 1975.

Ο Χόπκινς είναι επίσης ταλαντούχος πιανίστας. Το 1986, κυκλοφόρησε ένα single με τίτλο Distant Star. To 2011 μάλιστα, αποκαλύφθηκε ότι είχε συνθέσει και ένα βάλς το οποίο πρωτοπαίχτηκε σε κοινό από τον Αντρέ Ριού και την ορχήστρα του στη Βιέννη. (Το βαλς: https://www.youtube.com/watch?v=1LGVGekPSzo).

Το 2007, ανακοίνωσε πως θα αποσυρθεί προσωρινά από την ηθοποιία για να κάνει ταξίδια σε όλο τον κόσμο.

 Υποκριτική 
 Καλλιτεχνικό Ύφος 
Ο Άντονι Χόπκινς είναι γνωστός για την εκτενή προετοιμασία που κάνει προκειμένου να υποδυθεί ένα ρόλο. Έχει κατά καιρούς εκμυστηρευθεί σε συνεντεύξεις πως όταν συμμετέχει σε μία νέα ταινία περνά τα λόγια του όσες περισσότερες φορές μπορεί (ορισμένες φορές περισσότερες από 200) μέχρι να βγαίνουν φυσικά από το στόμα του, μέχρι να το κάνει χωρίς να το σκέφτεται. Αν και αυτό επιτρέπει κάποιον προσεκτικό αυτοσχεδιασμό, μερικές φορές τον έφερε σε σύγκρουση με τον εκάστοτε σκηνοθέτη που παρεκκλίνει από το σενάριο ή που διαμαρτύρεται ότι ο ηθοποιός ζητά υπερβολικό αριθμό λήψεων. Ο Χόπκινς υποστηρίζει, επίσης, πως, όταν ολοκληρώνει μία σκηνή, απλά αδειάζει το μυαλό του από τις ατάκες του, χωρίς να είναι σε θέση να τις θυμηθεί αργότερα."Anthony Hopkins: Lecter and Me" — Red Dragon συνέντευξη στο DVD

Ο Ρίτσαρντ Ατένμπορο, που σκηνοθέτησε τον Χόπκινς σε πέντε διαφορετικές περιστάσεις, έφτασε στα όρια κατά τα γυρίσματα της ταινίας Στη χώρα της σκιάς (1993) για να συμφιλιώσει τις δύο αντιδιαμετρικές προσεγγίσεις των πρωταγωνιστών του, Χόπκινς και Ντέμπρα Ουίνγκερ, που μοιράστηκαν πολλές σκηνές. Αν και ο Χόπκινς επιθυμούσε να γίνονται οι ελάχιστες δυνατές πρόβες, προτιμώντας τον αυθορμητισμό των πρώτων λήψεων, η Γουίνγκερ έκανε συνεχώς πρόβες. Για να τα καταφέρει, ο Ατένμπορο υποδυόταν ο ίδιος το ρόλο του Χόπκινς κατά τις πολυάριθμες πρόβες, φέρνοντάς τον μόνο στην τελευταία πριν τη λήψη. Ο σκηνοθέτης επιδοκίμασε τον Χόπκινς για «την ασυνήθιστη ικανότητά του να σε κάνει να πιστεύεις, όταν τον ακούς, πως είναι μόλις η πρώτη φορά που λέει αυτή την ατάκα. Είναι ένα απίστευτο χάρισμα».

Επιπροσθέτως, ο Χόπκινς είναι χαρισματικός μίμος, ικανός να αλλάζει την ουαλική προφορά του σε οποιαδήποτε άλλη πρέπει να χρησιμοποιεί ο χαρακτήρας του. Ντουμπλάρισε τη φωνή του πάλαι ποτέ μέντορά του Σερ Λόρενς Ολίβιε στις πρόσθετες σκηνές της ταινίας Σπάρτακος, κατά την επανέκδοσή της το 1991.

 Χάνιμπαλ Λέκτερ 
Ίσως ο διασημότερος ρόλος του Άντονι Χόπκινς να είναι ο κατά συρροήν δολοφόνος με τις συνήθειες κανιβαλισμού, Χάνιμπαλ Λέκτερ, στην ταινία Η σιωπή των αμνών (1991), στο πλάι της ηθοποιού Τζόντι Φόστερ στο ρόλο της Κλαρίς Στάρλινγκ. Και οι δύο βραβεύτηκαν με το Όσκαρ πρωταγωνιστικού ρόλου στις κατηγορίες ανδρών και γυναικών αντίστοιχα. Η ταινία κέρδισε επίσης τα βραβεία Καλύτερης Ταινίας, Σκηνοθεσίας και Διασκευασμένου Σεναρίου. Πρόκειται για τη συντομότερη πρωταγωνιστική ερμηνεία που βραβεύτηκε ποτέ με Όσκαρ, καθώς ο Χόπκινς εμφανίζεται μόλις για δεκαεπτά λεπτά. Ο Χόπκινς επανέλαβε το ρόλο του Λέκτερ ακόμη δύο φορές, στις ταινίες Χάνιμπαλ (2001) και Κόκκινος Δράκος (2002). Η πρώτη του εμφάνιση στη μεγάλη οθόνη στο ρόλο αυτό Σιωπή των Αμνών ανακηρύχθηκε από το Αμερικανικό Ινστιτούτο Κινηματογράφου ως ο νούμερο ένα κακός που εμφανίστηκε ποτέ στη μεγάλη οθόνη.

Την εποχή που του προσφέρθηκε ο ρόλος, ο Χόπκινς πραγματοποιούσε την επιστροφή του στη σκηνή του Λονδίνου, παίζοντας στη Μαντάμα Μπατερφλάι. Είχε επιστρέψει στο Λονδίνο έχοντας ζήσει μερικά χρόνια στο Χόλυγουντ, έχοντας αφήσει κάθε άλλο είδος δραστηριότητας, λέγοντας «Λοιπόν αυτό το κομμάτι της ζωής μου τελείωσε. Είναι ένα κεφάλαιο που έκλεισε. Υποθέτω πως πρέπει πλέον να συνηθίσω να είμαι ένας αξιοσέβαστος ηθοποιός που κυκλοφορεί εδώ κι εκεί με φανταχτερή αμφίεση στο Γουέστ Έντ λαμβάνοντας μέρος σε αξιοσέβαστες δουλειές του BBC μέχρι το τέλος της ζωής μου».

Ο χαρακτήρας έκανε την πρώτη του εμφάνιση στην ταινία Ο ανθρωποκυνηγός, ελαφρά βασισμένη στο βιβλίο Κόκκινος δράκος. Στον Λέκτερ (Λέκτορ στην ταινία) έδωσε σάρκα και οστά ο Βρετανός ηθοποιός Μπράιαν Κοξ. Με την ταινία Κόκκινος δράκος να αποτελεί ριμέικ του Ανθρωποκυνηγού, ο Χόπκινς έπαιξε τον κακό-είδωλο σε διασκευές και των τριών μπεστ σέλερ του Τόμας Χάρις με ήρωα τον Λέκτερ. Ο συγγραφέας έχει δηλώσει πολύ ικανοποιημένος με την απεικόνιση του ήρωά του από τον Χόπκινς. Ωστόσο, ο Χόπκινς δήλωσε πως ο Κόκκινος δράκος θα ήταν η τελευταία εμφάνισή του ως Λέκτερ, και πως δεν θα έπαιρνε ούτε αφηγηματικό ρόλο στην τελευταία προσθήκη της σειράς, Χάνιμπαλ: Η αρχή.

 Φιλμογραφία 
+ ΤαινίεςΈτοςΤίτλοςΡόλοςΠρωτότυποςΕλληνικός1965ChangesΚουέντιν 1967 A Flea in Her EarΕτιέν Πλισό 1968 The Lion in Winter Το λιοντάρι του χειμώναΡίτσαρντ 1969 The Looking Glass War Η ώρα των κατασκόπωνΈιβερι Hamlet ΆμλετΚλαύδιος 1970 The Great Inimitable Mr. Dickens Κάρολος Ντίκενς 1971 When Eight Bells TollΌταν κτυπούν οκτώ καμπάνεςΦίλιπ Κάλβερτ 1972 Young Winston Τα ταραγμένα χρόνια ενός γίγανταΝτέιβιντ Λόιντ Τζορτζ A Doll's HouseΤο σπίτι της κούκλαςΤόρβαλντ Χέλμερ 1974 The Girl from PetrovkaΤο κορίτσι από την ΠετρόβκαΚόστια JuggernautBritannic: Ο στόχος του εκβιαστούΤζον ΜακλίοντPossessionsΝτάντο1975All Creatures Great and SmallΖίγκφριντ 1976 Dark VictoryΠικρή νίκηδρ Μάικλ Γραντ The Lindbergh Kidnapping CaseΜπρούνο Ρίτσαρντ Χάουπτμαν Victory at EntebbeΕπιχείρηση "Έντμπε"Γιτζάκ Ράμπιν 1977 A Bridge Too FarΗ γέφυρα του ΆρνεμΤζον Φροστ Audrey RoseΜετεμψύχωσηΈλιοτ Χούβερ 1978 Magic Ο δολοφόνος με τα δύο πρόσωπαΚόρκι / Φατς (φωνή) International VelvetΚαλπασμός προς τη νίκηΤζόνσον 1979 Mayflower: The Pilgrims' AdventureΜεϊφλάουερΤζόουνς 1980 The Elephant Man Ο άνθρωπος ελέφανταςδρ Φρέντερικ Τρέβες A Change of SeasonsΝα γδυθώ ή θα με γδύσεις;Άνταμ Έβανς 1981 The BunkerΧίτλερ: Το κρησφύγετοΑδόλφος Χίτλερ Peter and PaulΠέτρος και ΠαύλοςΑπόστολος Παύλος Othello ΟθέλλοςΟθέλλος 1982 The Hunchback of Notre Dame Η Παναγία των ΠαρισίωνΚουασιμόδος 1983 A Married ManΚαινούργια ζωήΤζον Στρίκλαντ 1984 The Bounty Η ανταρσία του ΜπάουντιΟυίλιαμ Μπλάι 1985 Hollywood WivesΝιλ Γκρέι Arch of TriumphΗ αψίδα του θριάμβουΡάβιτς Guilty ConscienceΈνοχη συνείδησηΆρθουρ Τζέιμισον Mussolini and IΕγώ και ο ΝτούτσεΓκαλεάτσο Τσιάνο The Good FatherΜπιλ Χούπερ 1987 84 Charing Cross RoadΟδός Τσάρινγκ Κρος 84Φρανκ Π. Ντόελ 1988 The DawningΚάσσιος / Άνγους Μπάρι A Chorus of DisapprovalΝτάφιντ Απ Λουέλιν 1989 Great Expectations Μεγάλες προσδοκίεςΈιμπελ Μάγκγουιτς 1990 Desperate Hours Ώρες αγωνίαςΤιν Κορνέλ 1991 The Silence of the Lambs Η σιωπή των αμνώνΧάνιμπαλ Λέκτερ One Man's WarΤζόελ1992 Howards End Επιστροφή στο Χάουαρντς ΕντΧένρι Γουίλκοξ FreejackΕπιχείρηση: ΑθανασίαΊαν Μακάντλς Chaplin ΤσάρλιΤζορτζ Χέιντεν SpotswoodΈρολ Γουόλας Bram Stoker's Dracula Δράκουλαςκαθηγητής Έιμπραχαμ Βαν Χέσλινγκ 1993 The TrialΗ δίκηιερέας The Remains of the Day Τα απομεινάρια μιας μέραςΣτίβενς The InnocentΟ αθώοςΓκλας Shadowlands Στη χώρα της σκιάςΚλάιβ Στέιπλς Λιούις 1994 Legends of the Fall Θρύλοι του πάθουςσυνταγματάρχης Ουίλιαμ Λάντλοου The Road to WellvilleΟ δρόμος για το Γουέλβιλδρ Τζον Χάρβεϊ Κέλογκ 1995 Nixon NixonΡίτσαρντ Νίξον 1996AugustΑύγουστοςΓιούαν Ντέιβις Surviving PicassoΠέρα από τον ΠικάσοΠάμπλο Πικάσο 1997 Amistad ΆμισταντΤζον Κουίνσι Άνταμς The Edge Παιχνίδια επιβίωσηςΤσαρλς Μορς 1998 The Mask of Zorro Η μάσκα του Ζορόδον Διέγκο δε λα Βέγκα / Ζορό Meet Joe Black Συνάντησε τον Τζο ΜπλακΟυίλιαμ Πάρις 1999 Instinct ΈνστικτοΊθαν Πάουελ Titus Τίτος ΑνδρόνικοςΤίτος Ανδρόνικος 2000 Mission: Impossible II Επικίνδυνη αποστολή 2Σουόνμπεκ The Grinch Ο κατεργάρης των Χριστουγέννωναφηγητής (φωνή)2001 Hannibal ΧάνιμπαλΧάνιμπαλ Λέκτερ Hearts in Atlantis Καρδιές στην ΑτλαντίδαΤεντ Μπρότιγκαν 2002 Red Dragon Ο κόκκινος δράκοςΧάνιμπαλ Λέκτερ Bad Company Κακές παρέεςΌουκς 2003 The Human Stain Το ανθρώπινο στίγμαΚόουλμαν Σιλκ 2004 Alexander ΑλέξανδροςΠτολεμαίος Α΄ Σωτήρ 2005 ProofΡόμπερτ The World's Fastest IndianΟ άνθρωπος των ρεκόρΜπερτ Μονρό 2006 All the King's Men Όλοι οι άνθρωποι του βασιλιάδικαστής Έργουιν BobbyΤζον 2007 Fracture Απόδειξη ενοχήςΤεντ Κρόφορντ Beowulf ΜπέογουλφΧρόθγκαρ SlipstreamΛογική και ψευδαισθήσειςΜπονχόφερ2008Where I Stand: The Hank Greenspun Storyαφηγητής2009The City of Your Final DestinationΤελευταίος προορισμόςΆνταμ 2010 The Wolfman Ο λυκάνθρωποςσερ Τζον Τάλμποτ The Third RuleΦάμπιαν Χόγκαρτ You Will Meet a Tall Dark Stranger  Θα συναντήσεις έναν ψηλό μελαχρινό άνδραΆλφι 2011 The Rite Η τελετήπατήρ Λούκας Τρέβαντ ThorΌντιν 2012 360Τζον Hitchcock HitchcockΆλφρεντ Χίτσκοκ 2013 Thor: The Dark World Thor 2: Σκοτεινός κόσμοςΌντιν 2014 Noah ΝώεΜαθουσάλας 2015 Kidnapping Freddy Heineken Η απαγωγή του κου HeinekenΦρέντι Χάινεκεν Solace Το χάρισμαδρ Τζον Κλάνσι Blackway ΕκδίκησηΛέστερ 2016 Collide Χωρίς διέξοδοΧάγκεν Καλ Misconduct Παιχνίδι χωρίς κανόνεςΆρθουρ Ντένινγκ 2017 Transformers: The Last Knight Transformers: Ο τελευταίος ιππότηςσερ Έντμουντ Μπάρτον Thor: RagnarokΌντιν2018King LearΒασιλιάς Ληρ 2019 The Two Popes Οι δύο πάπεςΠάπας Βενέδικτος Η΄ Now Is EverythingΤόμας 2020 The Father Ο πατέραςΆντονι 2021 The Virtuoso Ο βιρτουόζοςμέντορας 2022 Armageddon TimeΆαρον Ραμπίνοβιτς The Son Ο γιοςΆντονι2023Rebel Moon – Part One: A Child of FireRebel Moon – Μέρος 1: A Child of FireΤζίμι (φωνή)Freud's Last SessionΖίγκμουντ ΦρόιντOne LifeΝίκολας Γουίντον

Ο Χόπκινς έχει υποδυθεί πολλούς διάσημους ιστορικούς και φανταστικούς χαρακτήρες ανάμεσα στους οποίους συναντάμε:

 Τζον Κουίνσι Άνταμς (Amistad, 1997)
 Πιέρ Μπεζούκωφ (War and Peace, 1972)
 Γουίλιαμ Μπλάι (The Bounty, 1984)
 Κάρολος Ντίκενς (The Great Inimitable Mr Dickens, 1970)
 Τζον Φροστ (A Bridge Too Far, 1977)
 Μπρούνο Χόπτμαν (The Lindbergh Kidnapping Case, 1976),
 Αβραάμ Βαν Χέλσινγκ (Bram Stoker's Dracula, 1992)
 Αδόλφος Χίτλερ (The Bunker, 1981),
 Τζον Χάρβεϊ Κέλογκ (The Road to Wellville, 1994)
 Κλάιβ Στέιπλς Λιούις (Στη χώρα της σκιάς, 1993),
 Ρίτσαρντ Νίξον (Nixon, 1995)
 Ντέιβιντ Λόιντ Τζορτζ (Young Winston, 1972)
 Μπερτ Μονρό (The World's Fastest Indian, 2005) Απόστολος Παύλος (Peter and Paul, 1981)
 Οθέλλος (Othello, 1981)
 Πάμπλο Πικάσο (Surviving Picasso, 1996)
 Κουασιμόδος (The Hunchback of Notre Dame, 1982)
 Γιτζάκ Ράμπιν (Victory at Entebbe, 1976)
 Ριχάρδος ο Λεοντόκαρδος (The Lion in Winter, 1968)
 Μάρκος Κράσσος (Jeff Wayne's Musical Version of Spartacus, 1992)
 Τίτος Ανδρόνικος (Titus, 1999)
 Φρέντερικ Τριβς (The Elephant Man, 1980)
 Δον Ντιέγκο ντελα Βέγκα (The Mask of Zorro, 1998)
 Άλφρεντ Χίτσκοκ (Hitchcock, 2012)
 Βενέδικτος ΙΣΤ΄ (Οι Δύο Πάπες, 2019)

 Βραβεύσεις και Υποψηφιότητες 

Βραβεία Αμερικανικής Ακαδημίας Κινηματογράφου  
Βράβευση:
 1992: Α' Ανδρικής Ερμηνείας για την ταινία Η σιωπή των αμνών 2021: Α' Ανδρικής Ερμηνείας για την ταινία Ο πατέραςΥποψηφιότητα:
 1994: Α' Ανδρικής Ερμηνείας για την ταινία Τα απομεινάρια μιας μέρας 1996: Α' Ανδρικής Ερμηνείας για την ταινία Νίξον 1998: Β' Ανδρικής Ερμηνείας για την ταινία Αμιστάντ 2020: Β' Ανδρικής Ερμηνείας για την ταινία Οι Δύο ΠάπεςΒραβεία Saturn  
Βράβευση:
 1992: Καλύτερου Ηθοποιού για την ταινία Η σιωπή των αμνώνΥποψηφιότητα
 1978: Α' Ανδρικής Ερμηνείας σε ταινία τρόμου για την ταινία Audrey Rose 1993: Β' Ανδρικής Ερμηνείας για την ταινία Δράκουλας 1999: Α' Ανδρικής Ερμηνείας για την ταινία Συνάντησε τον Τζο Μπλακ 2002: Α' Ανδρικής Ερμηνείας για την ταινία ΧάνιμπαλΒραβεία Βρετανικής Ακαδημίας Κινηματογράφου (BAFTA) 
Βράβευση:
 1973: Καλύτερου τηλεοπτικού ηθοποιού για την τηλεταινία Πόλεμος & Ειρήνη 1992: Καλύτερου Ηθοποιού για την ταινία Η σιωπή των αμνών 2008: Αναγόρευση σε Μέλος της Ακαδημίας

Υποψηφιότητα
 1969: Β' Ανδρικής Ερμηνείας για την ταινία Το λιοντάρι του χειμώνα 1971: Καλυτερού τηλεοπτικού ηθοποιού 
 1979: Α' Ανδρικής Ερμηνείας για την ταινία Magic 1994: Α' Ανδρικής Ερμηνείας για την ταινία Τα απομεινάρια μιας μέρας 2020: Β' Ανδρικής Ερμηνείας για την ταινία Οι δύο πάπες 2021: Α' Ανδρικής Ερμηνείας για την ταινία Ο πατέραςCritics' Choice Awards 
Βράβευση:
 1998: Β' Ανδρικής Ερμηνείας για την ταινία ΑμιστάντΥποψηφιότητα
 2020: Β' Ανδρικής Ερμηνείας για την ταινία Οι δύο πάπες 2021: A' Ανδρικής Ερμηνείας για την ταινία Ο πατέραςΒραβεία Κύκλου Κριτικών Κινηματογράφου του Σικάγου 
Βράβευση:
 1992: Α' Ανδρικής Ερμηνείας για την ταινία Η σιωπή των αμνώνΥποψηφιότητα
 1994: Α' Ανδρικής Ερμηνείας για την ταινία Τα απομεινάρια μιας μέρας 1995: Β' Ανδρικής Ερμηνείας για την ταινία The Road to Wellville 1996: Α' Ανδρικής Ερμηνείας για την ταινία Νίξον 1998: Β' Ανδρικής Ερμηνείας για την ταινία Αμιστάντ 2021: Α' Ανδρικής Ερμηνείας για την ταινία Ο πατέραςΒραβεία EMMY 
Βράβευση:
 1976: Α' Ανδρικής Ερμηνείας για την τηλεταινία  The Lindbergh Kidnapping Case 1981: Α' Ανδρικής Ερμηνείας για την τηλεταινία The BunkerΥποψηφιότητα: 1982: Α' Ανδρικής Ερμηνείας για την τηλεταινία Η Παναγία των Παρισίων
 1990: Β' Ανδρικής Ερμηνείας για την τηλεταινία Μεγάλες προσδοκίες
 2017: Α' Ανδρικής Ερμηνείας για την τηλεοπτική σειρά Westworld
 2021: Καλύτερου Αφηγητή για την τηλεοπτική σειρά Mythic Quest

Χρυσές Σφαίρες Βράβευση: 2006: Βραβείο Cecil B. DeMille για την προσφορά του στον κινηματογράφοΥποψηφιότητα: 1979: Καλύτερου Ηθοποιού σε Κινηματογραφική Ταινία για την ταινία Magic
 1989: Καλύτερης Ανδρικής Ερμηνείας σε μίνι-σειρά ή τηλεταινία για την τηλεταινία The Tenth Man
 1992: Καλύτερης Ανδρικής Ερμηνείας σε Δραματική Κινηματογραφική Ταινία για την ταινία Η σιωπή των αμνών
 1994: Καλύτερης Ανδρικής Ερμηνείας σε Δραματική Κινηματογραφική Ταινία για την ταινία Τα απομεινάρια μιας μέρας
 1996: Καλύτερης Ανδρικής Ερμηνείας σε Δραματική Κινηματογραφική Ταινία για την ταινία Νίξον
 1998: Καλύτερης Β' Ανδρικής Ερμηνείας σε Κινηματογραφική Ταινία για την ταινία Αμιστάντ
 2020: Καλύτερης Β' Ανδρικής Ερμηνείας σε Κινηματογραφική Ταινία για την ταινία Οι δύο πάπες
 2021: Καλύτερης Ανδρικής Ερμηνείας σε Δραματική Κινηματογραφική Ταινία για την ταινία Ο πατέρας

National Board of Review Βράβευση: 1991: Β' Ανδρικής Ερμηνείας για την ταινία Η σιωπή των αμνών
 1993: Α' Ανδρικής Ερμηνείας για την ταινία Στη χώρα της σκιάς

Βραβεία Κύκλου Κριτικών Κινηματογράφου της Νέας Υόρκης Βράβευση: 1991: Α' Ανδρικής Ερμηνείας για την ταινία Η σιωπή των αμνών

Βραβεία Σωματείου Ηθοποιών Κινηματογράφου Υποψηφιότητα: 1996: Α' Ανδρικής Ερμηνείας για την ταινία Νίξον
 1998: Β' Ανδρικής Ερμηνείας για την ταινία Αμιστάντ
 2007: Εξαίρετης Ερμηνείας Καστ σε κινηματογραφική ταινία ως μέλος του καστ της ταινίας BobbyΠλήρης Κατάλογος Βραβείων: εδώ'''

 Παραπομπές 

 Εξωτερικοί σύνδεσμοι 


 Η ιστοσελίδα του στο Cine.gr.
 Βιογραφίες στο Cine.gr.

Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Ουαλοί ηθοποιοί κινηματογράφου
Κατηγορία:Ουαλοί ηθοποιοί τηλεόρασης
Κατηγορία:Ουαλοί ηθοποιοί θεάτρου
Κατηγορία:Βρετανοί απόδημοι στις Ηνωμένες Πολιτείες
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Κατηγορία:Απόφοιτοι της Βασιλικής Ακαδημίας Δραματικής Τέχνης